27.6.2018. | Vijesti

Pojačanje

Moharrami novi igrač Dinama

Nakon što je Lovro Majer potpisao za Dinamo, u srijedu je za Plave petogodišnji ugovor potpisao i Iranac Sadegh Moharrami.

- Presretan sam dolaskom u Zagreb, potpisao sam ugovor s najvećim hrvatskim klubom. Želim pomoći Dinamu ostvariti ciljeve ove sezone i igrati u UEFA europskim natjecanjima - kratko je rekao Moharrami nakon potpisa ugovora.

Sadegh Moharrami po vokaciji je desni bek. Rođen je 1. ožujka 1996. godine u Hashtparu, gradu na sjeveru Irana. Sadegh je prošao nogometnu školu kluba Malavan, gdje ga je u prvu momčad promovirao hrvatski trener Dragan Skočić. U ljeto 2016. godine potpisao je za Persepolis, s kojim je pod vodstvom Branka Ivankovića osvojio dva prvenstva Irana. Prošle sezone izabran je u najbolju momčad prvenstva Irana.

Danas 22-godišnjak bio je član mladih reprezentacija Irana, a prošle sezone za iranskog prvaka odigrao je ukupno 32 utakmice i pritom asistirao tri puta.

PODIJELI OVAJ ČLANAK

Vezani članci